stanford-oval/wikipedia huggingface dataset:
כרמלה מנשה
הערות שוליים

↑  "סבא רבא שלי הוא הרב יהודה פתיה, שכונה "גדול המקובלים האחרונים",..."

משה נוסבאום, "אני גדלתי במעברה - שר התקשורת, לי אתה קורא פריווילגית, תרעלה?", N12, 06/12/24
↑  אמירה לם, יומני כרמלה, ידיעות אחרונות, 11 באפריל 2014
↑  משה נוסבאום, "אני גדלתי במעברה - שר התקשורת, לי אתה קורא פריווילגית, תרעלה?", N12, 06/12/24
↑    רז שכניק, "הוריי ציפו שעד גיל 25 אתחתן ואביא להם נכדים. עד היום הם קצת מאוכזבים ממני", באתר "ידיעות אחרונות", 13 באוקטובר 2015
↑  ניצן צבי כהן, ‏יש מקום לכולם, באתר דבר העובדים בארץ ישראל, 19 באוקטובר 2016
↑  כרמלה מנשה, העלייה הבלתי לגלית מעראק לארץ ישראל 1941-1947.
עבודת גמר לתואר "מוסמך", אוניברסיטת תל אביב, תשנ"ב-1992. OCLC : (OCoLC)1313370559
↑  אני עדיין מתבקשת להוכיח את עצמי
↑   יהונתן ליס, כרמלה מנשה, שחר פאר וגאולה כהן יהיו בין מדליקות המשואות ביום העצמאות, באתר הארץ, 18 במרץ 2014
↑  תאגיד השידור: צה"ל זייף במשך שנים את מספר החרדים המתגייסים, באתר גלובס, 4 בדצמבר 2019
↑  ליטל דוברוביצקי, פיצוי של 500 אלף שקל לכרמלה מנשה: תוכנית סאטירה גרמה לה להטרדה מינית, באתר כלכליסט, 22 ביולי 2024;
ת"א 34583-08-21 כרמלה מנשה נ' רדיו הצפון החזקות בע"מ ואח', ניתן ב-22 ביולי 2024
↑  אות המופת לכרמלה מנשה על תרומתה לביטחון החברתי, אתר "התנדבות בישראל"
↑  לי-אור אברבך, אות אומ"ץ לרביב דרוקר, כרמלה מנשה ונתן זהבי, באתר nrg‏, 23 ביולי 2008
↑  ynet, כרמלה מנשה - זוכת פרס א.מ.ת ל-2010, באתר ynet, 2 באוגוסט 2010
↑  כרמלה מנשה זכתה באות אבירוֹת מרכז פרס לנשים פורצות דרך, באתר כסית, ‏2.3.22
| --- | --- |
בקרת זהויות :  NLI: 987007346814805171  VIAF: 1584149368829085980004   WorldCat (עם VIAF): 1584149368829085980004
שירות הביון המרכזי של ברית המועצות

תג זיכרון לציון 85 שנה לסוכנות הביון הרוסית
שירות הביון המרכזי של ברית המועצות (ברוסית: Центральная служба разведки СССР) היה יורשו של המנהל הראשי הראשון של הק.ג.ב של ברית המועצות וקודמו של שירות ביון החוץ של הפדרציה הרוסית והתקיים מספר שבועות בלבד בנובמבר-דצמבר 1991 כסוכנות הביון הסובייטית.
היסטוריה

במהלך הארגון מחדש והדה-פוליטיזציה של הק.ג.ב, שהחל לאחר ההפיכה באוגוסט 1991, מונה יבגני פרימקוב לסגן יושב ראש הראשון של הק.ג.ב. ובמקביל לראש המנהל הראשי הראשון והאיש הראשון והיחיד לעמוד בראש סוכנות הביון העצמאית החדשה של ברית המועצות, שעסקה בהערכת מודיעין. הוא נבחר בשל הרקע שלו כמזרחן ופוליטיקאי בולט.
יבגני פרימקוב והיו"ר החדש של הק.ג.ב., ואדים בקטין, שהחליף את ולדימיר קריוצ'קוב, שהודח והואשם בבגידה במדינה, הונחו להגיש הצעות בדבר הפרדת סוכנויות הביון (המינהל הראשי הראשון) מהק.ג.ב. תוך שבוע.
ב-6 בנובמבר 1991 מונה פרימקוב למנהל הראשון והיחיד בשירות הביון המרכזי של ברית המועצות.
ב-25 בנובמבר 1991, על פי צו נשיא ברית המועצות מיכאיל גורבצ'וב, אושר החוק "אודות שירות הביון המרכזי של ברית המועצות", המפרט את תפקידי השירות, מנהלו, מעמד עובדי השירות ונושאים אחרים בפעילותו.
ב-2 בדצמבר 1991 מונה סגנו של פרימוב ויאצ'סלב טרובניקוב, ב-5 בדצמבר מונו לו סגנים נוספים: ויאצ'סלב גורגנוב, יורי זובאקוב, ולדימיר רוז'קוב ואלכסיי שצ'רבקוב.
ב-3 בדצמבר 1991 אושר פיצול הק.ג.ב לשירות הביטחון הבין-רפובליקני, שירות הביון המרכזי והוועדה להגנת גבולות המדינה של ברית המועצות בחוק ברית המועצות האחרון – "אודות ארגון מחדש של גופי ביטחון המדינה".
ב-13 בדצמבר 1991, לראשונה בתולדות המודיעין הרוסי, הוקמה הלשכה ליחסי ציבור ותקשורת המונים, כגוף דוברות.
באופן רשמי, שירות הביון המרכזי של ברית המועצות התקיים עד 18 בדצמבר 1991, עת הוחלף בשירות ביון החוץ של רוסיה.
פירוק – שינוי שם

לאחר קריסת ברית המועצות, על בסיס שירות הביון המרכזי של ברית המועצות, בצו נשיא רוסיה מיום 18 בדצמבר 1991, "בקשר לאישור הסובייט העליון אודות ההסכם על הקמת חבר המדינות ב-8 בדצמבר 1991 וכדי להבטיח את ביטחונה של הפדרציה הרוסית" הוקם שירות ביון החוץ של רוסיה.
על פי הגרסה הרשמית שירות הביון של הפדרציה הרוסית, על פי צו נשיא רוסיה בוריס ילצין מיום 18 בדצמבר 1991, לא הוקם כשירות מיוחד חדש במקום שירות הביון המרכזי של ברית המועצות, אלא פשוט "שונה לשם שירות ביון החוץ הרוסי".
ראו גם

ק.ג.ב.
המינהל הראשי הראשון של הק.ג.ב.
שירות ביון החוץ של הפדרציה הרוסית
לקריאה נוספת

Дегтярев К., Колпакиди А. Внешняя разведка СССР. — М.: Яуза Эксмо, 2009. — С. 273—282. — 736 с. — (Энциклопедия спецслужб). — 4000 экз. — ISBN 978-5-699-34180-1.
הערות שוליים

↑  Указ Президента СССР от 25.11.1991 N УП-2883(הקישור אינו פעיל)
↑  ЗАКОН СССР ОТ 03.12.1991 N 124-Н О РЕОРГАНИЗАЦИИ ОРГАНОВ ГОСУДАРСТВЕННОЙ БЕЗОПАСНОСТИ
↑  "Текст указа № 293 от 18.12.1991, стр.1". אורכב מ-המקור ב-2010-02-27. נבדק ב-2008-07-28.
↑  "Текст указа № 293 от 18.12.1991, стр.2". אורכב מ-המקור ב-2010-02-27. נבדק ב-2008-07-28.
יבגני פרימקוב
נשיא רוסיה בוריס ילצין
אופוריה

ערך זה עוסק בתחושת התרוממות רוח. אם התכוונתם למשמעות אחרת, ראו .
| --- | --- |

 קישורים ומאגרי מידע
 MeSH:  D005059
 סיווגים
 ICD-11:  MB24.9 
 
אופוריה (מיוונית: εὐφορία - פוריות או הכוח של תחושת קלות תמידית, ההפך מדיספוריה) היא הרגשה קיצונית של התרוממות רוח, המלווה באופטימיות, בתחושת רווחה נפשית ובפעילות מוגברת. אופוריה כוללת תחושות אושר, הנאה, התרגשות והתלהבות גבוהות מאוד.
אופוריה לעיתים נגרמת על ידי שימוש בסמים פסיכואקטיביים או גם על ידי התנהגויות טבעיות כגון פעילות ספורטיבית לדוגמה בזמן ניצחון של ספורטאי או על ידי פעילות מינית. אופוריה יכולה לבוא ללא סיבה חיצונית הנראית לעין, אלא בעקבות התגברות ביטחון עצמי ורגשות חיוביים. כמו כן, אופוריה יכולה להיות גם תוצאה של הפרעה פסיכולוגית כגון הפרעה דו־קוטבית וציקלותימיה. אופוריה עשויה להתרחש גם עקב מחלות התוקפות את מערכת העצבים כגון עגבת וטרשת נפוצה. במקרים פתלוגיים עלולה תחושת האופוריה להיות משוללת כל בסיס מציאותי ולכלול הזיות של גדלות וחסינות, עד כדי מאניה. במקרים כאלה האופוריה נחשבת להפרעה נפשית. התופעה ההפוכה לאופוריה נקראת דיספוריה.
הארי סטק סאליבן, פסיכיאטר אמריקאי אשר היה מהאבות המייסדים של הפסיכואנליזה הבינאישית, עשה שימוש נוסף במונח לציון תחושה אידיאלית (שלרוב היא בלתי ניתנת למימוש מלא), של סיפוק עמוק, רווחה נפשית ונוחות, שנוצרת אצל האדם כשהוא חש איזון פנימי מוחלט, לאחר שסופקו כל צרכיו הפיזיים והבין-אישיים. אופוריה לעולם לא מתקיימת במלואה אלא נמצאת בקצה אחד של ספקטרום החוויה כאשר בקצה השני נמצאת חוויה של מתח מוחלט.
סוגים > אופוריה הנגרמת כתוצאה מפעילות ספורטיבית

רצים יכולים לחוות תחושה של אופוריה. באמצעות שימוש בסורק PET ושאלון מצב רוח, מחקר אחד הראה כי רצים הפגינו רמות גבוהות של אנדרופינים אשר נקשרו לרצפטורים אופיואידים במספר אזורים במוח, בעיקר באזורים הקדמיים המעורבים עם רגשות חיוביים. מניתוח המחקר עלה כי רמת האופוריה הסובייקטיבית של רץ בודד התכתבה ישירות עם רמת פעילות האנדרופינים שהתרחשה בתוך המוח. יחד עם זאת, לא הוכח במחקר זה כי שחרור האנדרופין היה האחראי הבלעדי לחוויית אופוריה בקרב רצים, אך זה הוכר כגורם תורם משמעותי לתחושת אופוריה. למעשה, אנדרופינים משחקים תפקיד במערכת הגמול שעשויה לגרום להתמכרות כימית עקב פעילות גופנית עקבית.
סוגים > אופוריה הנגרמת כתוצאה משימוש בחומרים פרמקולוגים

אלכוהול - דווחה אופוריה במהלך 10–15 הדקות הראשונות של צריכת אלכוהול.
Catnip - מכיל חומר מרגיע בשם nepetalactone אשר מפעיל רצפטורים אופיואידים. חומר זה מעורר אצל חתולים התנהגויות המסמנות הנאה כגון רחרוח, ליקוק, לעיסה, נענוע ראש, גלגול ושפשוף. Catnip, עם זאת, אינו מעורר תגובות אלו בקרב בני אדם.
קנאביס - המרכיב הפסיכואקטיבי העיקרי בצמח הקנאביס - THC - הוא בעל מאפיינים הן מעוררים והן מדכאים, אך הוא מוכר יותר כגורם לאופוריה.
MDMA - המכונה גם "אקסטזי" ו-MDEA הם סמים אשר גורמים לרגשות של אופוריה לטווח קצר, אנרגיה מתפרצת ועלייה בחוש המגע.
אופיום - האופיום ונגזרותיו מורפיום וקודאין הם תרופות שהופקו מצמח פרג האופיום, אשר יוצר תחושת אופוריה ומפחית כאב.
סוגים > אופוריה הנגרמת ממוזיקה

אופורית מוזיקה היא מצב של אופוריה אליו אדם מגיע בזמן שמיעת מוזיקה. למעשה, המוזיקה מובילה את האדם למצב של טרנס; תחושת ריחוף או סיבוב. האדם עשוי לראות או אף להרגיש קול. בנוסף, תחושת אופוריה זו יכולה להוביל לדחף בלתי נשלט לרקוד. ידוע כי תחושה מסוג זה יכולה להיגרם כתוצאה משימוש בקנאביס, אקסטזי ושאר הסמים הפסיכואקטיביים. חוקרים בתחום טוענים כי ניתן להציג מצב אופורי זה על ידי שימוש בהקלטה של גלי המוח שהתקבלו באמצעות סורק EEG.
הערות שוליים

↑  לחץ נפשי, אימון גופני והקשר לתחושת אופוריה ד"ר דרור שגיא
שירות ביון החוץ של אסטוניה

| --- | --- |

 מידע כללי
 מדינה:  אסטוניה 
 תחום שיפוט:  אסטוניה אסטוניה
 משרד אחראי:  משרד ההגנה
 סוכנות אם:  משרד ההגנה (אסטוניה) 
 תאריך הקמה:  1 ביולי 2017
 מנהל:  מיק מראן
 מטה מרכזי:  טאלין, אסטוניה
 https://www.valisluureamet.ee
 
שירות ביון החוץ של אסטוניה (באסטונית: Välisluureamet) הוא שירות המודיעין של הרפובליקה של אסטוניה. זוהי סוכנות ביון ממשלתית האחראית על איסוף מודיעין למען האינטרסים של אסטוניה והעברתו לנשיא, לראש הממשלה, לראש המטה הכללי, לשר הפנים, לשר החוץ ולשר ההגנה. נכון למרץ 2016, המנהל הכללי הוא מיק מראן.
סוכנות זו מקבילה למוסד הישראלי ול-CIA האמריקאי.
היסטוריה

סוכנות הביון האסטונית הוקמה לראשונה בשנת 1992 כשירות המודיעין (Eesti Vabariigi Riigikantselei Teabeteenistus).
בשנת 2001 פעילות השירות עוגנה בחוק רשויות הביטחון ושמו שונה למועצת המודיעין (Teabeamet).
ב-1 ביולי 2017, שמו שונה שוב, לשירות ביון החוץ של אסטוניה.
תפקידים

משימתו המוצהרת של שירות ביון החוץ היא להבטיח את ביטחונה הלאומי של אסטוניה, לשמור על ההסדר החוקתי באמצעים לא-צבאיים. השירות אוסף מודיעין על מדינות זרות, על התפתחויות ואירועים בחו"ל לצורך גיבוש מדיניות החוץ, הכלכלה וההגנה. כמו כן מבצע השירות תפקידי סיכול ריגול, אבטחת משלחות דיפלומטיות; ארגון ופיקוח על יישום פעילויות מאומצות בתחום ביטחון מידע ואבטחת התקשורת הממשלתית.
היררכיה

השירות כפוף ישירות למשרד ההגנה. ממשלת אסטוניה לא חשפה כל מידע על הסוכנויות או על המחלקות שפועלות בתוך הארגון, אולם ידוע שהסוכנות משתפת פעולה באופן הדוק עם שירות הביטחון הפנימי: משטרת הביטחון האסטונית ועם צבא אסטוניה ומנהלת פעילויות מודיעין משותפות עם כל גופי הממשל האסטוניים.
היררכיה > פיקוח

ב-4 באפריל 2015, הוקמה הוועדה הפרלמנטרית לפיקוח על רשויות הביטחון תחת סעיף 36 לחוק רשויות הביטחון. תפקידה לוודא שסוכנויות אכיפת החוק ורשויות המודיעין והביטחון תפעלנה בכפיפות לסעיפי חוק רשויות הביטחון בכל הנוגע לביצוע פעילויות מעקב. הוועדה אחראית על ניהול הפעילות של שירות הביון כדי להבטיח את התאמת פעילויותיו עם קוד ההליך הפלילי האסטוני, כמו גם ביצוע פיקוח על הליך גיוס אנשים לגופי המודיעין והביטחון.
ראשי הביון האסטוני

| שם | תחילת כהונה | סיום כהונה |
| --- | --- | --- |
| אנטס פרוש | 1992 | 1999 |
| טרמו טורקסון | 1999 | 2011 |
| ריינר סאקס | 2011 | 2051 |
| מיק מראן | 2016 |  |
הערות שוליים

↑  "Information Office". Postimees.ee. אורכב מ-המקור ב-2015-05-18. נבדק ב-2015-05-07.
↑  Välisluureamet. 2.8.2017. (אסטונית)
↑  "2004 Estonian National Security Concept" (PDF). Libertysecurity.org. אורכב מ-המקור (PDF) ב-2015-05-18. נבדק ב-2015-05-07.
↑  "Security Authorities Act". Riigiteataja.ee. נבדק ב-2015-05-07.
↑  "Letter from the Minister of Foreign Affairs" (PDF). Coe.int. נבדק ב-2015-05-07.
↑  "Estonian Ministry of Defence Hierarchy". נבדק ב-2015-05-07.(הקישור אינו פעיל)
↑  "Security Authorities Surveillance Select Committee". נבדק ב-2015-05-07.(הקישור אינו פעיל)
↑  "The Constitutional Committee initiated the forming of the Security Authorities Surveillance Select Committee". Riigikogu.ee. נבדק ב-2015-05-07.
↑  "Estonian Ministers Got Encrypted iPhones". Baltic-course.com. נבדק ב-2015-05-07.
↑  "Leaks show Estonian law enforcement agencies may be using FinFisher". Balticbusinessnews.com. נבדק ב-2015-05-07.
↑  Välisluurega tegelev teabeamet taotleb oma töötajatele kõrget eripensioni Eesti Päevaleht, 16. november 2005
ממשלת רוסיה

| --- | --- |
סמל הממשלה

בית ממשלת הפדרציה הרוסית
 מידע כללי
 מדינה:  רוסיה 
 תחום שיפוט:  רוסיה רוסיה
 סוכנות בת:  הגופים הפדרליים
 תאריך הקמה:  1991
 סוכנות קודמת:  סובנרקום
 חוק:  חוקת הפדרציה הרוסית 
 תאריך כניסה:  21 בינואר 2020
 ראש:  מיכאיל מישוסטין
 מטה מרכזי:  בית הממשלה, מוסקבה, רוסיה
 עובדים:  1,456 עובדי מזכירות הממשלה (2018)
 שמות קודמים:  ממשלת ברית המועצות, ממשלת האימפריה הרוסית
 http://government.ru
 
ממשלת הפדרציה הרוסית (ברוסית: Правительство Российской Федерации) היא הרשות המבצעת של רוסיה, הקבינט והגוף הפדרלי הבכיר ביותר בניהול המדינה.
הממשלה היא מעין זרוע של הנשיא, כיאה למשטר נשיאותי, ומעמדה מעוגן בפרק 6 של חוקת רוסיה ובחוק הפדרלי "אודות ממשלת הפדרציה הרוסית", שאומץ ב-17 בדצמבר 1997. את הממשלה – הכוללת ראש ממשלה ושרים – ממנה הנשיא, אך מינוי זה חייב לזכות באישור הפרלמנט. לראש הממשלה יש כוח אך הוא מוגבל והחלטות חשובות עוברות דרך הנשיא. במקרה שנבצר מנשיא רוסיה למלא את תפקידו, ממלא זמנית את תפקידו ראש הממשלה המכהן, עד לכינון בחירות או חזרתו של הנשיא.
מושב הממשלה הוא בבית ממשלת הפדרציה הרוסית, על גדות נהר מוסקבה, בקראסנופרסניה נאברז'ניה, בית מס' 2. מאז 1999, הממשלה מפעילה פורטל אינטרנט ממשלתי ומקבלת פניות מהציבור גם בדרך אלקטרונית.
היסטוריה

הממשלה הפדרלית של רוסיה הוקמה ב-25 בדצמבר 1993 כיורשת מועצת השרים של ברית המועצות, שעברה שינויי שם רבים מאז הוקמה כסובנארקום בשנת 1918, אז הוקמה על שרידי מועצת השרים של האימפריה הרוסית, שהוקמה לראשונה ב-8 בספטמבר 1802 בשם ועדת השרים של האימפריה הרוסית והייתה ממשלת רוסיה הראשונה שהוקמה במסגרת הרפורמה הממשלתית של קיסר רוסיה, אלכסנדר הראשון.
משנת 2011 מדי שנה מתייצב ראש ממשלת רוסיה בפני הדומה הממלכתית ובמשך כשעה עונה לשאלות חברי הפרלמנט. ראש הממשלה, בטרם השיבו לשאלה, יכול לתת הצהרה ראשונית וכן להודיע הודעות שונות.
הרכב ממשלת רוסיה

ממשלת רוסיה מורכבת מראש ממשלה, סגני ראש ממשלה ושרים פדרליים.
ראש הממשלה ממונה על ידי הנשיא באישור הבית התחתון בפרלמנט. במקרה שבו הפרלמנט דוחה 3 פעמים את המועמד לתפקיד ראש הממשלה, בסמכות הנשיא לפזר את הפרלמנט ומכריז בחירות חדשות. הנשיא אינו יכול לפזר את הפרלמנט על בסיס זה בששת החודשים האחרונים לכהונת הפרלמנט, בעת מצב חרום או בעת מלחמה, או בעת הליך פרוצדורלי להדחת נשיא המדינה. סגני ראש הממשלה והשרים הפדרליים מתמנים ומפוטרים מתפקידם על ידי הדומה, בהמלצת ראש הממשלה.
הממשלה הנוכחית מכהנת ממאי 2024, וחברים בה תשעה שרים חדשים.
| ממשלת מישוסטין השנייה |
| --- | --- | --- | --- | --- | --- |
 מעמד חברי הקבינט:   מועמדות שאושרה על ידי הדומה   מועמדות שאינה צריכה את אישור הדומה
| תפקיד | דיוקן | שם | שיוך מפלגתי | שיוך מפלגתי | תאריך מינוי |
|  ראש ממשלת רוסיה |  | מיכאיל מישוסטין |  | רוסיה המאוחדת | ‏16 בינואר 2020 |
סגני ראש ממשלת רוסיה
| סגן ראשון לראש הממשלה  |  | דניס מנטורוב |  | עצמאי | ‏14 במאי 2024 |
| סגנית ראש הממשלה  |  | טטיאנה גוליקובה |  | רוסיה המאוחדת | ‏18 במאי 2018 |
| סגן ראש הממשלה  |  | דמיטרי גריגורנקו |  | עצמאי | ‏21 בינואר 2020 |
| סגן ראש הממשלה  |  | אלכסנדר נובאק |  | עצמאי | ‏10 בנובמבר 2020 |
| סגן ראש הממשלה  |  | אלכסיי אוברצ'וק |  | עצמאי | ‏21 בינואר 2020 |
| סגן ראש הממשלה  |  | דמיטרי פטרושב |  | עצמאי | ‏14 במאי 2024 |
| סגן ראש הממשלה  |  | ויטאלי סאבלייב |  | רוסיה המאוחדת | с 14 мая 2024 |
| סגן ראש הממשלה  |  | יורי טרוטנב |  | רוסיה המאוחדת | ‏31 בינואר 2013 |
| סגן ראש הממשלה  |  | מאראט חוסנולין |  | עצמאי | ‏21 בינואר 2020 |
| סגן ראש הממשלה  |  | דמיטרי צ'רנישנקו |  | עצמאי | ‏21 בינואר 2020 |
שרים
|  שר המסחר והתעשייה |  | אנטון אליחאנוב |  | רוסיה המאוחדת | ‏14 במאי 2024 |
|  שר ההגנה |  | אנדריי בלואוסוב |  | עצמאי | ‏14 במאי 2024 |
|  שר הספורט |  | מיכאיל דגטיאריוב |  | LDPR | ‏14 במאי 2024 |
|  השר למשאבי טבע ואיכות הסביבה |  | אלכסנדר קוזלוב |  | רוסיה המאוחדת | ‏10 בנובמבר 2020 |
|  שר הפנים |  | ולדימיר קולוקולצב |  | עצמאי | ‏21 במאי 2012 |
|  שר העבודה והרווחה |  | אנטון קוטיאקוב |  | עצמאי | ‏21 בינואר 2020 |
|  שר החינוך |  | סרגיי קרבצוב |  | רוסיה המאוחדת | ‏21 בינואר 2020 |
|  שר החירום |  | אלכסנדר קורנקוב |  | עצמאי | ‏22 במאי 2022 |
|  שר החוץ |  | סרגיי לברוב |  | עצמאי | ‏9 במרץ 2004 |
|  שרת החקלאות |  | אוקנה לוט |  | עצמאית | ‏14 במאי 2024 |
|  שרת התרבות |  | אולגה ליובימובה |  | עצמאית | ‏21 בינואר 2020 |
|   שר הבריאות |  | מיכאיל מוראשקו |  | עצמאי | ‏21 בינואר 2020 |
|   השר לפיתוח כלכלי |  | מקסים רשטניקוב |  | רוסיה המאוחדת | ‏21 בינואר 2020 |
|   שר האוצר |  | אנטון סילואנוב |  | רוסיה המאוחדת | ‏16 בדצמבר 2011 |
|  שר התחבורה |  | רומן סטארובוייט |  | רוסיה המאוחדת | ‏14 במאי 2024 |
|  שר הבינוי והשיכון |  | אירק פייזולין |  | עצמאי | ‏10 בנובמבר 2020 |
|  שר המדע וההשכלה הגבוהה |  | ולרי פלקוב |  | רוסיה המאוחדת | ‏21 בינואר 2020 |
|  שר האנרגיה |  | סרגיי ציביליוב |  | רוסיה המאוחדת | ‏14 במאי 2024 |
|  השר לפיתוח המזרח הרחוק והקוטב הצפוני |  | אלכסיי צ'קונקוב |  | עצמאי | ‏10 בנובמבר 2020 |
|  שר המשפטים |  | קונסטנטין צ'ויצ'נקו |  | עמאי | ‏21 בינואר 2020 |
|  שר הפיתוח הדיגיטלי ותקשורת ההמונים |  | מקסוט שדאייב |  | עצמאי | ‏21 בינואר 2020 |
ממשלות רוסיה

| ממשלה> # | ממשלה> הממשלה | ממשלה> תקופת כהונה | ראש הממשלה> דיוקן | ראש הממשלה | ראש הממשלה> סיעה | ראש הממשלה> סיעה | הערות> מינוי, כהונה והדחה |
| --- | --- | --- | --- | --- | --- | --- | --- |
| 1 | ממשלת סילאייב הראשונה | 18 ביוני 1990 – 10 ביולי 1991 |  | איוואן סילאייב |  | המפלגה הקומוניסטית | מונה על ידי הסובייט העליון של רוסיה |
| 2 | ממשלת סילאייב השנייה | 13 ביולי – 15 בנובמבר 1991 |  | איוואן סילאייב |  | המפלגה הקומוניסטית | מונה על ידי נשיא רוסיה בוריס ילצין |
| 3 | ממשלת ילצין-גאידר | 6 בנובמבר 1991 – 23 בדצמבר 1992 |   | בוריס ילצין, יגור גאידר |  | ללא שיוך מפלגתי | ילצין כיהן במקביל כנשיא וראש ממשלה |
| 4 | ממשלת צ'רנומירדין הראשונה | 14 בדצמבר 1992 – 9 באוגוסט 1996 |  | ויקטור צ'רנומירדין |  | רוסיה ביתנו | מונה על ידי ילצין באישור הפרלמנט |
| 5 | ממשלת צ'רנומירדין השנייה | 10 באוגוסט 1996 – 23 במרץ 1998 |  | ויקטור צ'רנומירדין |  | רוסיה ביתנו | מונה על ידי ילצין באישור הפרלמנט |
| 6 | ממשלת קיריינקו | 24 באפריל 1998 – 23 באוגוסט 1998 |  | סרגיי קיריינקו |  | ברית כוחות הימין | מונה על ידי ילצין באישור הפרלמנט |
| 7 | ממשלת פרימקוב | 11 בספטמבר 1998 – 12 במאי 1999 |  | יבגני פרימאקוב |  | ללא שיוך מפלגתי | מונה על ידי ילצין באישור הפרלמנט |
| 8 | ממשלת סטפאשין | 19 במאי 1999 – 9 באוגוסט 1999 |  | סרגיי סטפאשין |  | מפלגת יאבלוקו | מונה על ידי ילצין באישור הפרלמנט |
| 9 | ממשלת פוטין הראשונה | 16 באוגוסט 1999 – 7 במאי 2000 |  | ולדימיר פוטין |  | ללא שיוך מפלגתי | מונה על ידי ילצין באישור הפרלמנט |
| 10 | ממשלת קסיאנוב | 17 במאי 2000 – 24 בפברואר 2004 |  | מיכאיל קסיאנוב |  | ללא שיוך מפלגתי | מונה על ידי ולדימיר פוטין |
| 11 | ממשלת פרדקוב הראשונה | 5 במרץ 2004 – 7 במאי 2004 |  | מיכאיל פרדקוב |  | ללא שיוך מפלגתי | מונה על ידי ולדימיר פוטין |
| 12 | ממשלת פרדקוב השנייה | 12 במאי 2004 – 12 בספטמבר 2007 |  | מיכאיל פרדקוב |  | ללא שיוך מפלגתי | מונה על ידי ולדימיר פוטין |
| 13 | ממשלת זובקוב | 14 בספטמבר 2007 – 7 במאי 2008 |  | ויקטור זובקוב |  | רוסיה המאוחדת | מונה על ידי ולדימיר פוטין |
| 14 | ממשלת פוטין השנייה | 8 במאי 2008 – 7 במאי 2012 |  | ולדימיר פוטין |  | רוסיה המאוחדת | מונה על ידי דמיטרי מדבדב |
| 15 | ממשלת מדבדב הראשונה | 8 במאי 2012 – 8 במאי 2018 |  | דמיטרי מדבדב |  | רוסיה המאוחדת | מונה על ידי פוטין |
| 16 | ממשלת מדבדב השנייה | 8 במאי 2018 – 21 בינואר 2020 |  | דמיטרי מדבדב |  | רוסיה המאוחדת | מונה על ידי פוטין |
| 17 | ממשלת מישוסטין הראשונה | 21 בינואר 2020 – 7 במאי 2024 |  | מיכאיל מישוסטין |  | רוסיה המאוחדת | מונה על ידי פוטין |
| 18 | ממשלת מישוסטין השנייה |  |  | מיכאיל מישוסטין |  | רוסיה המאוחדת | מונה על ידי פוטין |
ועדות ייעוץ ותיאום ומוסדות עזר

הוועדה הממשלתית לפיקוח על השקעות זרות
הוועדה הממשלתית לפיקוח על תקציב המדינה
המועצה הממשלתית לפיתוח הקולנוע
הוועדה הממשלתית לענייני בריאות
הוועדה הממשלתית לפיתוח סוציו-אקונומי של המחוז הפדרלי של צפון קווקז
הוועדה הממשלתית לתיאום פעולות הממשל הפתוח
הוועדה הממלכתית לפיתוח סוציו-אקונומי של המזרח הרחוק הרוסי, בוריאטיה, עבר הבאיקל ומחוז אירקוטסק
הוועדה הממשלתית לבטחיות בדרכים
הוועדה הממשלתית לפיתוח כלכלי
הוועדה הממשלתית לתחרותיות ופיתוח עסקים קטנים ובינוניים
הוועדה הממשלתית לפיתוח הבינוי והשיכון
הוועדה הממשלתית למדיניות ההגירה
הוועדה הממשלתית לתכנון טריטוריאלי
הוועדה הממשלתית להשקעה בפרויקטים אזוריים
ועדת הגבול הממלכתית
ועדת התעשייה הצבאית של ממשלת רוסיה
הלשכה הימית של ממשלת רוסיה
הוועדה לפיקוח על הייצוא
הוועדה הממשלתית לתמיכה בעסקים פושטי רגל
הוועדה הממשלתית לענייני תושבים רוסים בחו"ל
הוועדה לענייני סיוע הומניטרי טכני בינלאומי של ממשלת רוסיה
המועצה לתמיכה במחקרים מדעיים
הוועדה הממלכתית לתדרי רדיו
הוועדה הממשלתית לביטחון כימי וביולוגי
המכון הממשלתי לחקיקה ומשפט השוואתי
מרכז המחקר לזכות הפרט על שם אלכסייב
הוועדה לענייני ארגוני דת
הוועדה הממשלתית לחקיקה
ועדת האשרור
הוועדה לענייני כוח אדם
הוועדה הממשלתית לרדיו וטלוויזיה
הוועדה הממשלתית לרפורמה
הוועדה הממשלתית לטכנולוגיית מידע בגופי השלטון המקומי
הוועדה לענייני חקלאות
הוועדה הממשלתית לתגובה מבצעית לשינויים בשוק העולמי
הוועדה הממשלתית להבטחת הנוכחות הרוסית בארכיפלג שפיצברגן
הוועדה הממשלתית לתחבורה ותקשורת
הוועדה הממשלתית לענייני אנרגיה
הוועדה הממשלתית למניעת ההשפעות השליליות של אסון מעשה ידי אדם
הוועדה הממשלתית לפיתוח החשמל
הוועדה הממשלתית לפיתוח סוציו-אקונומי של הרפובליקה של קרים וסבסטופול (מיולי 2015)
המועצה לפיתוח יערות
המועצה הממשלתית למשמורת בתחום החברתי
הוועדה התלת-צדדית הרוסית להסדרת יחסי עבודה
הוועדה הממשלתית להגנת זכויות הקטינים
הוועדה לענייני אונסק"ו
הוועדה הממשלתית למניעת הפרות
המטה הפדרלי לבטיחות האנרגיה והחשמל
הוועדה הממשלתית למצבי חירום ובטיחות אש
הוועדה הממשלתית ליישום תוכניות למלחמה בסמים במרכז אסיה
מרכז הניתוח הממשלתי
סוכנות הטלגרף הרוסית
האוניברסיטה הפיננסית של ממשלת רוסיה
ביטאון הממשלה ופורטל האינטרנט הממשלתי

ביטאון הממשלה הרשמי והיומון הממשלתי הוא "רוסיסקאיה גאזטה" (Российская газета), עיתון יומי הממומן על ידי הממשלה. בדצמבר 1999 הושק הפורטל הממשלתי באינטרנט תחת הכתובת - www.pravitelstvo.gov.ru או www.government.gov.ru.
מאז 2009 הממשלה מפעילה פורטל שירותים ממשלתי: gosuslugi.ru.
הערות שוליים

↑  Госдума утвердила Мишустина премьер-министром.
↑  משמש גם כמזכיר הממשלה
↑  Хроника основных политических, общественных и культурных событий, происходивших в 1990 году‏
↑  назначение утверждено Съездом народных депутатов РСФСР
↑  בהסכמת הסובייט העליון ומועצת נבחרי העם
| ממשלות רוסיה |
| --- | --- | --- |
| ממשלות האימפריה הרוסית | ממשלת ויטה • ממשלת גורמיקין I • ממשלת סטוליפין • ממשלת קוקובצוב • ממשלת גורמיקין II • ממשלת שטורמר • ממשלת טרפוב • ממשלת גוליצין |  |
| ממשלות הרפובליקה הרוסית הזמנית | ממשלת לבוב I • ממשלת לבוב II • ממשלת קרנסקי I • ממשלת קרנסקי II • ממשלת קרנסקי III |  |
| ממשלות התנועה הלבנה | ממשלת וולוגודסקי • ממשלת וולוגודסקי-פפליאייב • ממשלת קריבושאין |  |
| ממשלות רוסיה הסובייטית | ממשלת לנין • ממשלת ריקוב • ממשלת סירצוב • ממשלת סולימוב • ממשלת בולגנין I • ממשלת בולגנין II • ממשלת וחרושב • ממשלת חוחלוב • ממשלת קוסיגין • ממשלת רודיונוב I • ממשלת רודיונוב II • ממשלת צ'רנואוסוב I • ממשלת צ'רנואוסוב II • ממשלת פוזאנוב I • ממשלת פוזאנוב II • ממשלת יאסנוב • ממשלת קוזלוב • ממשלת פוליאנסקי I • ממשלת פוליאנסקי II • ממשלת וורונוב I • ממשלת וורונוב II • ממשלת וורונוב III • ממשלת סולומנצב I • ממשלת סולומנצב II • ממשלת סולומנצב III • ממשלת וורוטניקוב I • ממשלת וורוטניקוב II • ממשלת ולאסוב • ממשלת סילאייב I • ממשלת סילאייב II |  |
| ממשלות הפדרציה הרוסית | ילצין-גאידר • צ'רנומירדין • קיריינקו • פרימקוב • סטפאשין • פוטין I • קסיאנוב • פרדקוב • זובקוב • פוטין II • מדבדב I • מדבדב II • מישוסטין I • מישוסטין II |  |
סמל הפורטל הממשלתי, שהוא גרסה דיגיטלית לסמל רוסיה.
תואר מקוון

תואר מקוון הוא תואר אקדמי (בדרך כלל תואר אוניברסיטאי, אך לעיתים המונח כולל גם תעודות בגרות ותוכניות לתעודה שאינן תואר) שניתן לרכוש בעיקר או במלואו באמצעות מחשב המחובר לאינטרנט, במקום ללמוד בקמפוס מסורתי. שיפורים בטכנולוגיה, השימוש הגובר באינטרנט ברחבי העולם והצורך של אנשים לשלב לימודים עם עבודה הביאו לשגשוג של אוניברסיטאות מקוונות המעניקות תארים במגוון רמות: תוארי עמית, תוארי בוגר, תארים מתקדמים ודוקטורטים.
הסמכה

מטרת ההסמכה החינוכית, לפי מחלקת החינוך של ארצות הברית, היא להבטיח כי התוכניות שמציעות המוסדות להשכלה גבוהה עומדות ברמות איכות מקובלות. האיגוד האירופי להבטחת איכות בהשכלה גבוהה (ENQA) מתאר את תפקיד הבקרה החיצונית על האיכות בחינוך כתפקיד המשלב הן את החובה לדאוג לאמינות הציבור והן תפקיד פיתוחי לשיפור האיכות במוסדות החינוך. בתחום ההשכלה המקוונת, חשוב להימנע ממוסדות לא מוסמכים המציעים תארים מזויפים. סטודנטים המבקשים תארים מקוונים תקפים צריכים לבקש הוכחה להסמכה ממוסד הסמכה מתאים ולאומי או אזורי.
בארצות הברית, אוניברסיטאות מקוונות שמוכרות במלואן קיבלו צורת הסמכה אוניברסיטאית מוכרת מאחד מששת גופי ההסמכה האזוריים, אחד מששת גופי ההסמכה הלאומיים, או אחד מארבעת גופי ההסמכה הלאומיים המבוססים על אמונה דתית. כל אחד מששת האזורים הגאוגרפיים של ארצות הברית כולל גוף הסמכה אזורי אחד, שהוא סוכנות שאינה ממשלתית המפקחת על מוסדות granting degree הממוקמים בתחומיה.
מחוץ לארצות הברית, קיימים סטנדרטים לאומיים ואזוריים אחרים של הסמכה, שעשויים לתמוך רבות בחינוך מרחוק. לדוגמה, האוניברסיטה הפתוחה של קטלוניה (Universitat Oberta de Catalunya) הוסמכה על ידי סוכנות להבטחת איכות במערכת האוניברסיטאות הקטלונית (AQU), חברה מלאה ב-ENQA, מאז היווסדה בשנת 1995, ונחשבת לסיפור הצלחה משמעותי כאוניברסיטה וירטואלית מתמשכת ובת קיימא הראשונה בעולם. באופן דומה, באירלנד, המועצה להשכלה גבוהה ולהכשרה (HETAC) הסמיכה מספר אוניברסיטאות ותארים מקוונים.